ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ซามูไร บอนด์
...l...เศรษฐกิจไทยหลังจากวันนี้น่าจะพลิกกลับมาลืมตาอ้าปากซะที งบประมาณที่เบิกจ่ายติดๆ ขัดๆ ค้างท่อมาเดือนสองเดือนนี้น่าจะลื่นไหล เมื่อคำตัดสินของศาลรัฐธรรมนูญยกคำร้องการยุบพรรคประชาธิปัตย์ชัดเจน แต่ก็เป็นธรรมดาที่คนไม่ชอบรัฐบาลก็ต้องบอกว่า “สองมาตรฐาน” ทั้งที่ถ้าศึกษากันจริงๆ ลองไปดูเนื้อหาคดีนี้ให้ดีๆ แล้ว จะเห็นข้อต่อสู้ทางกฎหมาย รวมทั้งถ้ากลับไปศึกษารายละเอียด พ.ร.บ.ประกอบรัฐธรรมนูญที่เกี่ยวข้อง จะเข้าใจเรื่องได้อย่างถ่องแท้ 
...l...การบ้านสำคัญจากนี้ของ อภิสิทธิ์ เวชชาชีวะ นายกรัฐมนตรี คือการปรับโครงสร้างภาษี เพื่อความเป็นธรรม ซึ่งลึกๆ แล้วนายกฯ เห็นด้วยกับแนวทางของกระทรวงการคลัง ด้วยการลดสิทธิประโยชน์บีโอไอ และลดภาษีเงินได้ให้บุคคลทั่วไปและนิติบุคคล โดยเชื่อว่าอาจมีการลดภาษีเงินได้ลงมากกว่า 10% ด้วยซ้ำ
...l...รัฐมนตรีที่กำกับบรรดาธนาคารรัฐหลายแห่งกำลังร้อนๆ หนาวๆ เพราะขณะนี้คณะกรรมการป้องกันและปราบปรามการทุจริตแห่งชาติ (ป.ป.ช.) “เดินสาย” เข้าไปจับตาการใช้จ่ายเงินของแบงก์รัฐ รวมทั้งเข้าไปแจกแจงเงื่อนไขในการอนุมัติเงินของผู้บริหารและพนักงานแบงก์ว่าอะไรทำได้ อะไรทำไม่ได้ 
...l...ยังไม่ได้ข้อสรุปเรื่องการจ่ายเคลม หลังเหตุการณ์ชุมนุมการเมืองและเผาห้างสรรพสินค้าเซ็นทรัลเวิลด์ ทั้งที่ผ่านมาเกือบ 6 เดือนแล้ว โดยบริษัทประกันภัยต่อต่างประเทศยังไม่ได้ส่งรายงาน “ผลการตรวจสอบ” เข้ามา ทั้งส่วนของประกันธุรกิจหยุดชะงักและประกันความเสียหายทรัพย์สิน โดยเท่าที่เช็กดูขณะนี้บริษัทประกันต่อกำลังดูเรื่องสถิติยอดขายย้อนหลังในบัญชีงบการเงินอยู่ ว่าสุดท้ายจะต้องจ่ายชดเชยเซ็นทรัลเท่าไหร่
**** ได้ฤกษ์ปล่อยกู้ผู้ประกันตนที่ได้รับความเดือดร้อนจากพิษน้ำท่วม 10,000 ล้านบาท ดอกเบี้ย 2.5 % คงที่ 2ปี รายละไม่เกิน50,000 บาท ซึ่งธนาคารที่เข้าร่วมโครงการแล้วจำนวน 3 แห่ง ได้แก่ ธนาคารนครหลวงไทย (เฉพาะผู้ประกันตนที่มีบัญชีเงินกู้เดิมกับธนาคาร) ซึ่งยื่นกู้ได้ตั้งแต่วันที่ 1 ธ.ค. 2553 ถึงวันที่ 30 เม.ย. 2554 ธนาคารอิสลามแห่งประเทศไทย และธนาคารกรุงไทย จะยื่นกู้ได้ตั้งแต่ วันที่ 7 ธ.ค. 2553 ถึงวันที่ 30 เม.ย. 54 นอกจากนี้ยังมีธนาคารที่สนใจเข้าร่วมโครงการเพิ่มอีกจำนวน 4 แห่ง ได้แก่ ธนาคารไทยพาณิชย์ ธนาคารอาคารสงเคราะห์ ธนาคารเพื่อการเกษตรและสหกรณ์การเกษตร (ธ.ก.ส.) และธนาคารออมสิน ซึ่งขณะนี้อยู่ระหว่างการพิจารณารายละเอียด 
สำหรับหลักฐานที่จะนำไปของหนังสือใบแจ้งเงินสมทบสะสม ขอรับได้ที่สำนักงานประกันสังคมเขตพื้นที่ /จังหวัด หนังสือรับรองการทำงาน สลิปเงินเดือน , สมุดบัญชีเงินฝากแสดงรายการย้อนหลัง สำเนาทะเบียนบ้าน บัตรประจำตัวประชาชน รูปถ่ายบ้านที่ถูกน้ำท่วม สัญญาจ้างช่างทำการซ่อมแซมบ้าน